plato-philosophy.respublica 10.616
ἐνταῦθα δὴ ἄνδρες , ἔφη , ἄγριοι , διάπυροι ἰδεῖν , παρεστῶτες καὶ καταμανθάνοντες τὸ φθέγμα , τοὺς μὲν διαλαβόντες ἦγον , τὸν δὲ Ἀρδιαῖον καὶ ἄλλους συμποδίσαντες χεῖράς τε καὶ πόδας καὶ κεφαλήν , καταβαλόντες καὶ ἐκδείραντες , εἷλκον παρὰ τὴν ὁδὸν ἐκτὸς ἐπʼ ἀσπαλάθων κνάμπτοντες , καὶ τοῖς ἀεὶ παριοῦσι σημαίνοντες ὧν ἕνεκά τε καὶ ὅτι εἰς τὸν Τάρταρον ἐμπεσούμενοι ἄγοιντο . ἔνθα δὴ φόβων , ἔφη , πολλῶν καὶ παντοδαπῶν σφίσι γεγονότων , τοῦτον ὑπερβάλλειν , μὴ γένοιτο ἑκάστῳ τὸ φθέγμα ὅτε ἀναβαίνοι , καὶ ἁσμενέστατα ἕκαστον σιγήσαντος ἀναβῆναι . καὶ τὰς μὲν δὴ δίκας τε καὶ τιμωρίας τοιαύτας τινὰς εἶναι , καὶ αὖ τὰς εὐεργεσίας ταύταις ἀντιστρόφους . ἐπειδὴ δὲ τοῖς ἐν τῷ λειμῶνι ἑκάστοις ἑπτὰ ἡμέραι γένοιντο , ἀναστάντας ἐντεῦθεν δεῖν τῇ ὀγδόῃ πορεύεσθαι , καὶ ἀφικνεῖσθαι τεταρταίους ὅθεν καθορᾶν ἄνωθεν διὰ παντὸς τοῦ οὐρανοῦ καὶ γῆς τεταμένον φῶς εὐθύ , οἷον κίονα , μάλιστα τῇ ἴριδι προσφερῆ , λαμπρότερον δὲ καὶ καθαρώτερον · εἰς ὃ ἀφικέσθαι προελθόντες ἡμερησίαν ὁδόν , καὶ ἰδεῖν αὐτόθι κατὰ μέσον τὸ φῶς ἐκ τοῦ οὐρανοῦ τὰ ἄκρα αὐτοῦ τῶν δεσμῶν τεταμένα—εἶναι γὰρ τοῦτο τὸ φῶς σύνδεσμον τοῦ οὐρανοῦ , οἷον τὰ ὑποζώματα τῶν τριήρων , οὕτω πᾶσαν συνέχον τὴν περιφοράν—ἐκ δὲ τῶν ἄκρων τεταμένον ἀνάγκης ἄτρακτον , διʼ οὗ πάσας ἐπιστρέφεσθαι τὰς περιφοράς · οὗ τὴν μὲν ἠλακάτην τε καὶ τὸ ἄγκιστρον εἶναι ἐξ ἀδάμαντος , τὸν δὲ σφόνδυλον μεικτὸν ἔκ τε τούτου καὶ ἄλλων γενῶν . τὴν δὲ τοῦ σφονδύλου φύσιν εἶναι τοιάνδε · τὸ μὲν σχῆμα οἵαπερ ἡ τοῦ ἐνθάδε , νοῆσαι δὲ δεῖ ἐξ ὧν ἔλεγεν τοιόνδε αὐτὸν εἶναι , ὥσπερ ἂν εἰ ἐν ἑνὶ μεγάλῳ σφονδύλῳ κοίλῳ καὶ ἐξεγλυμμένῳ διαμπερὲς ἄλλος τοιοῦτος ἐλάττων ἐγκέοιτο ἁρμόττων , καθάπερ οἱ κάδοι οἱ εἰς ἀλλήλους ἁρμόττοντες , καὶ οὕτω δὴ τρίτον ἄλλον καὶ τέταρτον καὶ ἄλλους τέτταρας . ὀκτὼ γὰρ εἶναι τοὺς σύμπαντας σφονδύλους , ἐν ἀλλήλοις ἐγκειμένους , κύκλους ἄνωθεν τὰ χείλη φαίνοντας , νῶτον συνεχὲς ἑνὸς σφονδύλου ἀπεργαζομένους περὶ τὴν ἠλακάτην · ἐκείνην δὲ διὰ μέσου τοῦ ὀγδόου διαμπερὲς ἐληλάσθαι . τὸν μὲν οὖν πρῶτόν τε καὶ ἐξωτάτω σφόνδυλον πλατύτατον τὸν τοῦ χείλους κύκλον ἔχειν , τὸν δὲ τοῦ ἕκτου δεύτερον , τρίτον δὲ τὸν τοῦ τετάρτου , τέταρτον δὲ τὸν τοῦ ὀγδόου , πέμπτον δὲ τὸν τοῦ ἑβδόμου , ἕκτον δὲ τὸν τοῦ πέμπτου , ἕβδομον δὲ τὸν τοῦ τρίτου , ὄγδοον δὲ τὸν τοῦ δευτέρου .
Lemmas: ἐνταῦθα δή ἀνήρ , φημί , ἄγριος , διάπυρος ὁράω , παρίστημι καί καταμανθάνω ὁ φθέγμα , ὁ μέν διαλαμβάνω ἄγω , ὁ δέ Ἀρδιαῖος καί ἄλλος συμποδίζω χείρ τε καί πούς καί κεφαλή , καταβάλλω καί ἐκδέρω , ἕλκω παρά ὁ ὁδός ἐκτός ἐπί ἀσπάλαθος κνάμπτω , καί ὁ ἀεί παρέρχομαι σημαίνω ὅς ἕνεκα τε καί ὅτι εἰς ὁ Τάρταρος ἐμπίπτω ἄγω . ἔνθα δή φόβος , φημί , πολύς καί παντοδαπής σφεῖς γίγνομαι , οὗτος ὑπερβάλλω , μή γίγνομαι ἕκαστος ὁ φθέγμα ὅτε ἀναβαίνω , καί ἀσμενής ἕκαστος σιγάω ἀναβαίνω . καί ὁ μέν δή δίκη τε καί τιμωρία τοιοῦτος τις εἰμί , καί αὖ ὁ εὐεργεσία οὗτος ἀντίστροφος . ἐπειδή δέ ὁ ἐν ὁ λειμών ἕκαστος ἑπτά ἡμέρα γίγνομαι , ἀνίστημι ἐντεῦθεν δέω ὁ ὄγδοος πορεύω , καί ἀφικνέομαι τεταρταῖος ὅθεν καθοράω ἄνωθεν διά πᾶς ὁ οὐρανός καί γῆ τείνω φάος εὐθύς , οἷος κίων , μάλα ὁ Ἶρις προσφερής , λαμπρός δέ καί καθαρός · εἰς ὅς ἀφικνέομαι προέρχομαι ἡμερήσιος ὁδός , καί ὁράω αὐτόθι κατά μέσος ὁ φάος ἐκ ὁ οὐρανός ὁ ἄκρον αὐτός ὁ δεσμός τείνω γάρ οὗτος ὁ φάος σύνδεσμος ὁ οὐρανός , οἷος ὁ ὑπόζωμα ὁ τριήρης , οὕτως πᾶς συνέχω ὁ περιφοράν—ἐκ δέ ὁ ἄκρον τείνω ἀνάγκη ἄτρακτος , διά ὅς πᾶς ἐπιστρέφω ὁ περιφορά · ὅς ὁ μέν ἠλακάτη τε καί ὁ ἄγκιστρον εἰμί ἐκ ἀδάμας , ὁ δέ σφόνδυλος μικτός ἐκ τε οὗτος καί ἄλλος γένος . ὁ δέ ὁ σφόνδυλος φύσις εἰμί τοιόσδε · ὁ μέν σχῆμα οἵαπερ ὁ ὁ ἐνθάδε , νοέω δέ δέω ἐκ ὅς λέγω τοιόσδε αὐτός εἰμί , ὥσπερ ἄν εἰ ἐν εἷς μέγας σφόνδυλος κοῖλος καί ἐκγλύφω διαμπερές ἄλλος τοιοῦτος ἐλαχύς ἔγκειμαι ἁρμόζω , καθά ὁ κάδος ὁ εἰς ἀλλήλων ἁρμόζω , καί οὕτως δή τρίτος ἄλλος καί τέταρτος καί ἄλλος τέσσαρες . ὀκτώ γάρ εἰμί ὁ σύμπας σφόνδυλος , ἐν ἀλλήλων ἔγκειμαι , κύκλος ἄνωθεν ὁ χεῖλος φαίνω , νῶτον συνεχής εἷς σφόνδυλος ἀπεργάζομαι περί ὁ ἠλακάτη · ἐκεῖνος δέ διά μέσος ὁ ὄγδοος διαμπερές ἐλαύνω . ὁ μέν οὖν πρῶτος τε καί ἐξωτάτω σφόνδυλος πλατύς ὁ ὁ χεῖλος κύκλος ἔχω , ὁ δέ ὁ ἕκτος δεύτερος , τρίτος δέ ὁ ὁ τέταρτος , τέταρτος δέ ὁ ὁ ὄγδοος , πέμπτος δέ ὁ ὁ ἕβδομος , ἕκτος δέ ὁ ὁ πέμπτος , ἕβδομος δέ ὁ ὁ τρίτος , ὄγδοος δέ ὁ ὁ δεύτερος .